Hyökyaalto (Clive Cusslerin romaani)

Hyökyaalto on Clive Cusslerin jännitysromaani.
Syksy 1949.  Canton Lines -höyrylaivayhtiön vanha matkustajalaiva s/s Princess Dou Wan lastataan Shanghaissa täyteen salaperäistä rahtia; alukselle tulee eräs Kansallisen Kiinan kenraaleista ja hänen miehiään.  Alus saa uskomattoman muonavaraston sekä siitä puuttuneen tutkan.  Radiolaitteet sen sijaan poistetaan.  
Alus lähtee itään kohti Panamaa; se katoaa jäljettömiin. Merestä löytyy muutamat sen nimellä merkityt pelastusliivit ja pari alusta kuulee kadonneen lähettämiä hätämerkkejä Chilen rannikolta - mutta ne ovat tosiasiassa vääriä johtolankoja.  
Aluksen lastia jonka joukossa on jopa Kiinan kansallisia aarteita etsii moni taho, yhtenä tarinan pääroisto Qin Shang joka aikoo pitää ne vain itsensä nähtävinä.  
Nykyaika: kiinalaissyntyinen maahanmuuttoviraston agentti Julia Lee soluttautuu ihmisten salakuljetukseen mutta jää kiinni.  
Washingtonin osavaltio, pieni syrjäinen Orion-järvi.  Dirk Pitt tulee paikalle lomailemaan ja toipumaan Kadonneen saaren timantit -kirjassa saamistaan vammoista.  Kyläkauppias varoittaa muut kyseisen järven rannat ostaneesta Qin Shangista, kiinalaisliikemiehestä joka on paikallinen tosi harmi.
Pitt haistaa pahaa kun huomaa että hänen vuokraamansa mökki on nuuskittu ja sinne on sijoitettu kameroita ja mikrofoneja.
Hän ottaa yhteyden päämajaansa ja saa erikoisvarusteita; kalamatkalla hän tutkii vaivihkaa järven pohjan ROV-laitteen avulla ja järkyttyy kun törmää pohjassa olevaan kiinalaisten hukutettujen ihmisten ruumiisiin  - ja niitä on paljon.
Hän soluttautuu paikalle sukeltajana ja onnistuu pelastamaan joukon ihmisiä jotka yritettiin hukuttaa; joukossa on myös Julia Lee.  
Tästä alkaa huikea takaa-ajo pitkin jokea rannikolle ja sen aikana mm. ammutaan useita ultrakevyitä lentokoneita alas; viimeisen ruhjoo Giordino helikopterinsa jalaksella.  
Seikkailu jatkuu: Pitt ja Giordino solutetaan Oregon-aluksen kyydissä Hongkongiin tutkimaan pienoissukellusveneellä vanhan ss United Statesin vedenalaisia osia.  Mitään ei löydy; Pitt soluttautuu aluksen sisään - ja sama tulos.
Kiinalaiset määräävät jokaisen satamassa olleen aluksen - myös Oregonin tutkittavan.  Hämäämällä  alus pääsee melkein pakoon mutta lopulta syntyy kova ja verinen taistelu raskasta hävittäjäalusta vastaan.  Sala-aluksen kätketty aseistus vie lopulta voiton - alus tosin menee poistoon saman tien kotiin palattuaan: se kärähti kunnolla ja vaihdetaan uuteen.
Nyt tarina polveilee Mississippin suistoalueelle: Kiina on rakennuttanut sinne Sungari-nimisen valtavan sataman joka on eristyksissä kaikesta ja kaivattanut kesken jääneen kanavan yläjuoksulle; hankkeen takana on kukapa muu kuin Qin Shang.  
Julia Lee putkahtaa kuvaan uudelleen: hän ja Pitt käyvät Qin Shangin vastaanotolla härnäämässä jos tieustelemassa tilannetta.  Tästä seuraa mielenkiintoinen takaa-ajo pitkin Washingtonin öisiä katuja, ajokkeina kaksi pakettiautoa ja Pittin Duesenberg.  
Lievästi sanoen mielipuolisilla tempuilla Pitt karistaa takaa-ajajat ja viettää Julian seurassa yön lentohallissaan.
Seuraavaksi he lähtevät Mississippille; monimutkaisen tutkinnan ja takaa-ajojen jälkeen he saavat kiinni joukon ihmisten salakuljettajia ja junallisen näiden uhreja.
Sillä välin robottiohjaukselle muunnettu vanha United States lähestyy paikkaa.  Se ohittaa kaikki pysähdyspaikkansa ja ajaa kohti tiettyä pistettä joella - pistettä jonka yläpuolella on aiemmin mainittu kanavanpätkä.  Vanha alus on tarkoitus upottaa padoksi jokeen jonka jälkeen rantavalli räjäytetään ja valtava joki muuttaa juoksuaan.  Sungarin olemassa olo paljastuu nyt: tuolla mullistuksella siitä olisi tullut valtamerisatama mutta alajuoksun kaupungit olisivat autioituneet, mitään puhumattakaan luonnontuhoista, kaasu- ja sähkölinjojen katkeamisista sun muista tuhoista.
Hanke onnistutaan estämään ja alus uppoaa räjäytetyn aukon eteen tukkimaan sen.  pioneerijoukot hoitavat lopun eikä mullistusta tule.
Pitt, Hiram Yeager ja St. Julian Perlmutter selvittävät mutkikkaita teitä sillä välin kadonneen aarrelaivan kohtaloita.  Nyt selviää että se oli muutettu sisarlaivakseen ss Princess Yung Taiksi ja oli kulkenut sekä Panamasta että myös Suuret Järvet valtamereen yhdistävästä Wellandin kanavasta - eli alus olikin uponnut viimeiseen paikkaan josta sitä olisi etsitty: lähelle Chigagoa Suurille Järville!  
Ainoat pelastuneet löytyvät Yeagerin avulla ja he kertovat missä alus upposi. Loppu onkin ihan sukellustekniikkaa.  Qin Shang - jolla on Mississippin jutun johdosta porttikielto Yhdysvaltoihin - yrittää juonitella aarteet itselleen, mutta loppujen lopuksi hän hukkuu tyhjennetyn aarrehylyn viereen Pittin ja Giordinon räjäyttäessä hänen pienoissukellusveneensä.
Aarteet lähtevät kierrokselle Yhdysvaltoihin, paitsi kaksi: Pekinginihmisen jäännökset lähetetään takaisin Kiinaan ja aluksen mukana hukkuneen pienen Fritz-mäyräkoiran jäännökset kaulapantoineen menevät sen entiselle emännälle joka on toinen aluksesta pelastunut.
Lopuksi Pitt ojentaa Julialle lentoliput Meksikon-lomalle.